Cupgull i Larvik-seier nummer hundre
- Dette var absolutt en god måte å få seier nummer hundre i cupen, men vi er ikke superfornøyde med kampen. Men det holder, og det er det viktigste, sier kampens toppscorer Linn Jørum Sulland til VG Nett. - Vi får ikke opp tempoet helt, og forsvaret sitter ikke som på vårt beste. Men det sitter nok, fortsetter landlslagsspilleren. - I fjor vant dere 37-13, i år var dem en god del nærmere dere, hva tenker du om det? - Jeg tenker mest på vår prestasjon, selv om Stabæk var bedre i år enn i fjor. Vi hadde en kjempekamp her i fjor, og da ble det storseier. I dag trøbler vi litt, men samtidig gjør Stabæk en bra kamp i dag og har mange bra enkeltprestasjoner, sier hun.Gro Hammerseng (32) har sett, opplevd og oppnådd det aller, aller meste, men hun hadde aldri spilt i og vunnet en norsk cupfinale. - Dette var veldig, veldig gøy. Det er mye morsommere å være med enn å sitte på tribunen. Stabæk var bedre i år enn i forrige oppgjør, men vi vinner, og det er det som teller, sier den tidligere landslagskapteinen til TV 2. - Alle finaler er veldig morsomme, så det er vanskelig å veie. Jeg er uansett stolt å glad over å være med. Dette har jeg ikke gjort før, så det er superstas, og noe av det største man kan gjøre som klubbspiller. Selv om det er noen som har vunnet 100 ganger før, som Tonje (Larsen), er det veldig, veldig stort for meg, fortsetter hun. Det forrige oppgjøret Hammerseng sikter til, var fjorårets cupfinale mellom lagene. Da fikk Stabæk virkelig unngjelde, og tapte med 24 mål. Denne gangen ble seiersmarginen bare fem mål. Det skal Silje Solberg ha sin del av æren for. Landslagsmålvakten sto en glimrende kamp, og ble belønnet med prisen som Stabæks beste. Linjespiller Isabel Blanco fikk for øvrig tilsvarende utmerkelse hos Larvik. - Det er alltid kjedelig å ta sølv, men vi gjør en god kamp i forhold til hva slags resultater vi har hatt mot Larvik fra før. Da er ikke fem mål så verst, så jeg er ganske fornøyd, sier Solberg til TV 2 like etter kampen.Det var Stabæk som kom best i gang i Oslo Spektrum søndag, men etter drøye ti minutters spill tok Larvik over og fikk kampen inn i sitt spor. Dette til tross for at Vestfold-laget ikke vartet opp med den beste håndballen de kan i løpet av den første omgangen. Med syv minutter igjen av omgangen satte Gro Hammerseng inn en firemålsledelse som varte frem til pause. Målvaktveteran Cecilie Leganger begynte etter hvert også å få skikk på keeperspillet, og rundet omgangen av med en flott syvmeterredning etter skudd fra Stabæks Karoline Næss.Stabæk begynte også andreomgangen sterkest. Mens Silje Solberg vartet opp med flere gode redninger innledningsvis, holdt Stine Bredal Oftedal og Kristin Nørstebø blåtrøyene inne i kampen offensivt. Fjorårets sølvvinner reduserte også ledelsen flere ganger, og i en ørliten periode var de kun ett mål bak Norges håndballflaggskip på kvinnesiden. Da slo de hvitkledde på turboen, og anført av kampens toppscorere Linn Jørum Sulland og Gro Hammerseng, økte igjen ledelsen seg til en margin med på seks mål. Derfra og inn var det ingen vei tilbake for et hardtkjempende Stabæk, og Larvik kunne jule over nok en triumf.Larvik HK har tidligere spilt 16 finaler, hvor de har tatt 12 gull og 4 sølv. Dette var lagets 11. finale på rad. Vestfold-laget har for øvrig også vunnet de fire siste cupfinalene. Larvik og Stabæk møttes i finalen også i fjor. Da vant de hvitkledde 37-13. - Det siste (gullet) er alltid det beste. Vi går alltid for å vinne, og det smakte godt i dag også. Det ble en slitekamp, som er deilig å vinne. Stabæk var gode, men vi var hakket bedre, og godt var det, sier Tonje Larsen, som har vært med på samtlige triumfer. Forsvarskjempen har imidlertid ikke blitt blasert av den grunn. - Jeg synes det er utrolig gøy å spille med denne gjengen, og jeg har det fantastisk bra. Mye vil ha mer, og jeg har lyst på flere gull, jeg, sier Larsen til TV 2.3679 tilskuere Mål Larvik: Linn Jørum Sulland 9, Gro Hammerseng 7, Isabel Blanco 5, Linn-Kristin Riegelhuth Koren 3, Anja Edin 2, Sara Breistøl, Pernille Wibe, Karoline Dyhre Breivang, Kristine Breistøl, Kari Mette Johansen. Stabæk: Stine Bredal Oftedal 8, Kristin Nørstebø 5, Sanna Solberg 4, Karoline Næss 3, Thea Karlshaugen Pettersen 3, Hanna Bredal Oftedal 2, Lisa Forsberg Bernhardsen. Uvisninger: Larvik 4 x 2 min., Stabæk 2 x 2 min.2. runde - Fram Larvik - Larvik HK 13 - 46 3. runde - Skrim - Larvik HK 22 - 41 4. runde - Larvik HK - Sola HK 38 - 23 Kvartfinale - Storhamar - Larvik HK 23 - 26 Semifinale - Larvik HK - Byåsen 33 - 202.runde - Asker - Stabæk 19 - 43 3. runde - Bækkelaget - Stabæk 23 - 36 4. runde - Stabæk - Volda 29 - 26 Kvartfinale - Vipers Kristiansand - Stabæk 20 - 28 Semifinale - Flint Tønsberg - Stabæk 19 - 24
(Larvik HK - Stabæk 31-26 ) Råsterke Larvik seilet etter hvert ifra Stabæk-jentene, og innkasserte til slutt sin 13. Kongepokal og seier nummer 100 av 109 mulige i cupen.